钦定古今图书集成/明伦汇编/氏族典/第083卷 > 《廖用贤尚友录》 > 胡证
## 钦定古今图书集成/明伦汇编/氏族典/第083卷 > 《廖用贤尚友录》 > 胡证

按《唐书胡证传》：“证字启中，河中河东人。举进士第，浑
瑊美其才，又以卿府奏寘幕下，由殿中侍御史为韶
州刺史，以母老辞为太子舍人，更从襄阳，于𬱖署掌
书记，入为户部郎中。田弘正以魏博内属，请使自副，
诏兼御史中丞，为弘正副使。入迁谏议大夫。元和九
年，党项屡扰边，证以儒而勇，选拜振武军节度使。居”
四年，召拜金吾大将军，又充京西、京北巡边使。太和
公主降回鹘，以检校工部尚书为和亲使，证不辱命。
还，拜工部侍郎，改京兆尹、左散骑常侍。宝历初，以户
部尚书判度支，固辞，拜岭南节度使。卒赠尚书右仆
射。